- סדרה מקורית של NETFLIX -
- פרק 8 -
מר קים, אתה לא הולך?
אני צריך לגבות את העבודה שלנו.
למה אתה מגבה כל כך הרבה?
אין דבר כזה יותר מדי גיבויים.
בדיוק. בעבודה הקודמת שלי…
זו הייתה חברה ענקית. שכחתי לגבות,
וזה כמעט עלה לי 100 מיליון וון.
מכירים את החברה, "יום אחד בלבד", שבקומה השנייה?
בהצלחה, מר קים. -תודה.
בטח. הם גייסו לא מזמן ארבעה מיליארד וון.
נתראה, אחי. -נתראה.
הם הפסידו 100 מיליון וון להאקר במתקפת כופר.
באמת?
כאילו לא מספיק קשה להצליח, ההאקרים האלה מקשים עלינו עוד יותר.
מוטב לסגור את דלת האורווה לפני שיגנבו את הסוסים.
אין לנו סוסים עדיין. מה הטעם?
למה צריך לגבות כשאין מה לגנוב?
לא יזיק להיות מוכנים.
מי יודע מתי השקעות יתחילו לזרום?
נכון. אי אפשר לדעת.
נכון.
גם אם את לא סובלת מישהו עכשיו… התיק שלי פתוח, מיס ג'ונג.
יבוא יום ואת תשתגעי עליו.
די כבר.
לפעמים קורה בדיוק ההפך.
אולי החבר הכי טוב שלך יהיה יום אחד
האויב הנורא ביותר שלך?
בני אדם הם בלתי צפויים, וכמוהם גם החיים.
אין לדעת מה צופן העתיד.
זה נכון גם לגבי תכנות.
מהפסקת חשמל ועד פריצה למחשב,
כל מיני דברים עלולים לקרות, וזה לא בשליטתנו.
הצילומים של נאם דו־סאן מתפרץ…
לכן חייבים…
תעביר את צילומי האבטחה לצוות המשפטי.
תמיד לגבות.
זה לא נראה טוב.
שמעתי שמהנדסים צריכים לשמור על הידיים שלהם כמו פסנתרנים.
אל תדאגי. זה כלום.
כדאי ללכת לבית חולים?
לא. זו רק שריטה קטנה.
בכל זאת…
דאל־מי. -כן?
אפשר לשאול אותך משהו?
מה?
מה את אוהבת בי?
מה?
טוב…
כבר שאלת את השאלה הזו.
מה?
באמת?
אני לא זוכר.
היד שלך.
אני אוהבת את היד שלך.
תמכת בי לחלוטין היום.
בחיים לא אשכח את זה.
סיימתי.
- גיבוי -
- עותק של נתונים המשמש לשחזור מידע במקרה של אובדן נתונים -
- פרק 8 -
מה הקטע?
למה לתת פרחים לבחורה? אי אפשר לאכול אותם.
אני יודע. הוא לא מבין כלום.
כונן קשיח חיצוני או מקלדת אלחוטית יחזיקו יותר זמן.
בדיוק. איזה אידיוט.
רגע. מה הדביל הזה עושה?
חום הגוף שלו 40 מעלות או משהו?
לכולם יש טמפרטורת גוף זהה.
למה הוא נתן לה את הז'קט שלו? -זה מיותר לחלוטין…
אולי זה לא היה מיותר.
זה הגיוני לגמרי.
אלוהים. תשמע, צ'ול־סאן.
כנראה שזה סימן לכך שאנחנו חיים במדינה מפותחת.
אני יודע. נראה לך שנהיה כמוהם יום אחד?
בטח שכן.
אם הפרחח הזה הצליח, למה שאנחנו לא נצליח?
יונג־סאן, אני מסכים. -נכון?
הכול מסתכם בידיים.
ממש כך.
מה? -אין לי מושג.
חברים, נכון שזה מזג אוויר מושלם לתכנות?
וואו, מה הקטע עם השמיים? למה הם כל כך יפים?
מה קרה? למה הם כל כך כחולים?
קליק.
רגע. תרגישו את הרוח. היא מושלמת.
מזג האוויר היום משוגע.
קליק. -אתה משוגע בעצמך.
הוא באמת משוגע? מה נסגר איתו?
אלה מילים משיר. "יום טוב" של איי־יו.
הוא כל כך שמח שהוא משתגע.
אלוהים. אם זה מה שקורה כשהופכים להיות כמוהם,
אני בוחר לא לצעוד בדרך הזאת, צ'ול־סאן.
אבל אני כן.
תישאר כאן.
קליק.
היי, לאן אתה הולך? היי!
תודה שהקדשת לנו מזמנך. -תודה.
נהיה בקשר.
תודה. -בוא נלך.
על מה דיברתן?
היא אמרה לנו מה היא הייתה רוצה שנכלול באפליקציה שלנו.
באמת? מה זה יכול להיות, מיס ג'ונג?
ראשית, עליה להצטיין בזיהוי תמונות וטקסטים,
גם תוך כדי תנועה.
זיהוי כתב יד וזיהוי כסף הם בגדר חובה.
מתברר שהרבה פעמים מרמים לקויי ראייה בעודף.
חלאות.
זה אפשרי?
לא. -כן.
היי! -היי!
רוב האפליקציות ללקויי ראייה מציעות את הפונקציות האלה.
אנחנו צריכים לחולל שינוי.
כשמתכנת אומר שהוא יכול לעשות משהו זה נשמע סקסי.
אנחנו יכולים! -אמרת שלא תצעד בדרך הזאת.
אבל זו הדרך לחולל שינוי.
אילו תכונות אפשר להוסיף?
אתם חושבים שנוכל ללמד כלבי נחייה לדבר?
לא, כי אנחנו מתכנתים, לא אלוהים.
צודק. אני יודעת שזה בלתי אפשרי,
אבל אם הייתי עיוורת, זה היה עוזר לי יותר מכול.
"כמה אנשים יש מולי? מה הבעות הפנים שלהם?
איפה מעבר החצייה?"
הייתי רוצה שהכלב שלי יענה על השאלות האלה.
אבל אי אפשר ללמד כלב לדבר.
אפילו טוני סטארק לא יכול.
רגע, אפשר לעשות את זה.
אתה יכול להתעלות על טוני סטארק?
דאל־מי. -כן?
את גאונה. איך חשבת על רעיון כזה מעולה?
אני? אני לא גאונה.
את כן. את באמת גאונה.
מה כל כך טוב ברעיון שלי?
למה אני גאונה פתאום?
בואי. אני אסביר לך. -מה?
בואי. -אני?
אני גאונה?
אני היחידה שלא מבינה מה קורה פה?
על מה הוא מדבר? למה היא גאונה?
כי היא יפה במיוחד?
בעצם זאת את, מיס ג'ונג.
בסדר. עם זה נחולל שינוי.
זה דובר ממוחשב, נכון? תזכירו לי איך קוראים לו?
שלום. קוראים לי יונג־סיל.
יונג־סיל, איפה מעבר החצייה?
הייתי אומר לך אילו ראיתי אותו.
רואים? הוא היה אומר לנו אילו ראה אותו.
אז בואו נראה לו אותו.
אתה אדיר! -נראה לו?
זה נשמע מעולה. -אני היחידה שלא מבינה כלום?
איך אפשר להראות לו?
מיס ג'ונג, איזו טכנולוגיה
יש לנו?
זיהוי תמונות. -בינגו.
מה אם נשלב בין הטכנולוגיות של זיהוי תמונות ועיבוד קולי?
את שואלת את הדובר שאלה.
המצלמה רואה אובייקט.
והדובר עונה על השאלה.
אז הדובר מאפשר תקשורת דו־כיוונית?
בדיוק.
אבל איך נשלב את יונג־סיל?
כל מה שצריך לעשות
הוא להשתמש בממשק של יונג־סיל באפליקציה שלנו.
זה אפשרי בכלל?
יישום בזמן אמת עלול להיות מסובך.
אל תדאג. אנחנו יכולים לעשות את זה. אנחנו נצליח.
אני אדאג למצוא דרך.
מיס ג'ונג, גם את.
זה לא יעבוד.
איך אתה אומר את זה בלי לבדוק אפילו?
זה רעיון גאוני… -אני יודע. זה אכן גאוני.
ואני אוהב את השם. "נונגיל".
- נונגיל תוכנית עסקית -
אבל אם זה כזה רעיון טוב, למה אף אחד לא פיתח אותו עדיין?
יש שירות דומה בארצות הברית. -אני יודע.
גוגל ומיקרוסופט עושות את זה.
וחברת סטארט־אפ קטנה רוצה לעשות את זה?
כן, אנחנו רוצים.
למה? אתה חושב שלא נצליח?
את מעוניינת בעובדות או בעתיד מלא תקוות וחלומות?
עתיד מלא תקוות וחלומות.
זה לעולם לא יקרה.
גברת יון, מה את עושה פה?
למה אתה כזה שלילי?
חישבת את עלות הממשק של יונג־סיל?
כמובן.
חישבתי את העלות המשוערת על סמך שירות דומה בארה"ב.
עלות הממשק של יונג־סיל היא 4 וון ל־15 שניות.
נניח שכל משתמש ישתמש בשירות 5 דקות ביום
ומס' המשתמשים הוא 1,000.
עלות הממשק השנתית תהיה 29,200,000 וון,
קצת פחות מ־30 מיליון.
ומאין הכסף הזה מגיע?
פרסום באפליקציה, מן הסתם… -בטוחה?
תזכירי לי מי קהל היעד שלך?
אז נמצא משקיעים.
אם מס' המשתמשים הוא 1,000, זה 30 מיליון. אם הוא 10,000, זה 300 מיליון.
ככל שיש יותר משתמשים, כך העלות גבוהה יותר. מי ישקיע בזה?
אני בטוחה שמישהו ישקיע.
בטוח יהיו משקיעים שיתרגשו
מעצם הרעיון. -לא יהיו.
משקיעים מתרגשים מדבר אחד.
כסף. -לא.
אפשר לשכנע אותם בעזרת משהו אחר…
לא, אי אפשר.
אף אחד לא מעוניין בהצלחה של סאמסאן טק יותר ממני.
אבל אפילו אני לא השתכנעתי.
איך תצליחי לשכנע אחרים?
ואם אצליח לשכנע אותך?
מה אם אנסה לשכנע אותך, וזה יעבוד?
זה לא יעבוד.
תן לי לנסות.
מה? מה את עושה?
מה זה?
אם אצליח לשכנע אותך, זה יידלק.
אמרתי לך. זה לא יעבוד.
תרשה לי לספר לך על זיכרון ילדות שלי.
התחלה גרועה.
אל תהיי רגשנית. משקיעים רוצים לשמוע מידע ועובדות.
זה קרה לפני 15 שנה.
יום אחד,
דו־סאן שלח לי מכתב.
ולמדתי ממנו משהו.
חשבתי שהוא תמיד יהיה איתי.
למדתי על הערך של הדברים הקטנים בחיים.
לקחתי כמובן מאליו את הזמן שבילינו יחד,
כשכל רגע היה מתנה.
וכמה חשובים חיי היום-יום.
זה מה שלמדתי מהמכתב.
אני לא מנסה להשיג משהו חדש ונפלא.
אבל…
בשביל אנשים מסוימים, הדברים הקטנים בכלל לא מובנים מאליהם.
אני רוצה שהטכנולוגיה שלנו תעזור להם.
גם אם רק קצת.
גם אם זה יהיה ממש בקטנה,
אם נוכל לשמור על חיי היום-יום שלהם,
זו סיבה מספיק טובה לעשות את זה.
בטוח מישהו אי שם חושב כמוני.
רגע. רואה? השתכנעת, נכון?
מה? רגע, מה קורה פה? אלוהים.
מה זה? -הלב שלך מאיץ?
זה לא הוגן. זה…
זאת רמאות.
מי אמר שהלב שלי מאיץ?
הדבר הזה הוא כישלון. הוא תקול. זו שגיאה.
תכחיש כמה שבא לך,
אבל הלב לעולם לא משקר.
תודה על דעתך הכנה.
לא, חכי. זה לא בסדר.
היי. חכי, מיס סו.
תשקלי שוב.
זו דרך רצופה מכשולים.
את מנסה לעשות טוב, אבל את תכזיבי את כולם. את עלולה להיפגע.
מר האן.
השקעתי בזה הרבה מחשבה,
ונראה לי שאני נהנית ממכשולים.
אז תפסיק לדאוג.
תודה על הקפה.
מה אעשה איתה?
אני מבינה למה הלב שלך האיץ. -הוא לא…
גברת יון.
ככל שהם יצליחו יותר, המנכ"לית תיאלץ לעבוד קשה יותר,
כי הם צריכים להסתמך על השקעות.
שב בבקשה.
בצעירותי ניהלתי עסק כזה בעצמי.
נאלצתי להתחנן לכסף כל יום.
זה היה מורט עצבים.
בדיוק.
אבל…
לפחות הסיבה ברורה להם.
זה הדבר היחיד שברור להם.
הם לא יודעים מה לעשות ואיך לעשות.
כל עוד הסיבה ברורה להם, כל השאר יגיע אחר כך.
כמו הילדה על הנדנדה?
בדיוק.
טוב… גברת יון.
תרשי לי להגיד לך משהו. -מה?
מיס וון אין־ג'ה ומיס סו דאל־מי הן אחיות.
מה?
יש להן שם משפחה שונה.
ההורים שלהן התגרשו,
והן לא גדלו יחד.
מיס סו גרה עם אביה, ומיס וון עם אימה.
זאת אומרת…
כן. ייתכן שהילדה על הנדנדה
היא מיס וון,
אבל היא יכולה להיות גם מיס סו.
אתה רק יושב על התחת כל היום.
אה, אתה בכלל עומד? לא שמתי לב.
אתה כל כך קטן שחשבתי שאתה יושב.
למה לא אמרת לו את זה בפנים?
אל תדאגי. עשיתי לו משהו גרוע מזה.
שמעתי. נאם דו־סאן ריסק את הלוחית שלו?
למה? נתתי לך את המידע כדי לעזור לך.
הפעם לא רציתי לתת לך את מבוקשך.
לתת לי את מבוקשי?
את יודעת, נהגת לתת לי את כל האוכל שלא אהבת.
אפרסמונים מרירים, תפוחים חמוצים…
מאכלים שרק נראו טעימים. את לא זוכרת?
אני לא יודעת.
עבדת עליי כל כך הרבה פעמים, ועדיין…
אכלתי את הזבל הזה.
הייתי כזאת טיפשה.
אני לא רוצה להיות כזאת יותר. לכן הפעם ירקתי את זה החוצה.
מיס סו.
יש לי ישיבה. נתראה.
בואי נלך.
- דרושים למשרה חלקית -
לא…
מרוששת או לא, אני לא יכולה לעשות את זה.
בגילי, אם ארים דברים כבדים תהיה לי פריצת דיסק.
- אידיוט מושלם -
כן? -סוף סוף את עונה.
סיימת את גיל ההתבגרות?
אתה יכול לבטל את החסימה של כרטיסי האשראי שלי?
נגמרו לך המזומנים?
דווקא החזקת מעמד יפה הפעם.
כן.
אשנה זאת רק אם תיתני לי משהו בתמורה.
כמו מה?
תחזירי את אין־ג'ה הביתה, ואבטל את החסימה.
להחזיר אותה הביתה?
היא ברחה מהבית?
לא ידעת?
וואו. אתן מפתיעות אותי כל פעם מחדש.
מתי היא עזבה?
מייד אחרי הסצנה שלה בפגישת בעלי המניות.
שמעת משהו מ…
הלו? אה־יון?
היא מטורפת או מה?
הלו? אין־ג'ה?
שמעתי שברחת מהבית.
איפה את ישנה? במלון?
לא. אני שוכרת דירת סטודיו ליד סנד בוקס.
דירת סטודיו? מנכ"לית לא יכולה לגור בדירת סטודיו.
הרבה מנכ"לים עושים את זה. היא מרוהטת ובטוחה.
והכי חשוב, אני מרגישה בה בבית.
אולי תשימי את האגו בצד ותחזרי לעבוד בחברה של אביך.
אימא. -הוא רוצה שתחזרי.
גם אני… -אם באת בשביל זה, אני הולכת.
לא, חכי. בסדר.
תסיימי לאכול.
נו?
את מרוצה?
כן.
מה? לדעתך אני לא מרוצה?
לא.
את נראית מרוצה.
זו רשימה של צוותי אחריות תאגידית.
את לא יכולה לפרסם מודעות או לגבות תשלום מהמשתמשים שלך.
הדרך היחידה שבה תרוויחו כסף היא על ידי עזרה מחברות גדולות.
הכנתי רשימת חברות שהתקציב השנתי שלהן לאחריות תאגידית גבוה.
טוב. תרשי לי להסביר.
אלה שמסומנים בכחול מתעניינים ברווחת בעלי מוגבלויות.
אלה שמסומנים באדום צריכים לעבוד על התדמית שלהם
בגלל בעלים בעייתיים, אישומים בגין העלמת מס וכן הלאה.
תעלי את הנושא, והם יקשיבו.
תודה, מר האן.
על מה?
בדרך כלל אתה בולם אותנו,
אבל הפעם אתה לוחץ על הגז.
מכוניות בלי בלמים לא יכולות להאיץ
כי הן ייאלצו להיכנס בקיר כדי לעצור.
אני יודעת.
אני מבקשת ממך להמשיך לבלום אותנו.
בסדר גמור.
חכה, מר האן.
אפשר לשאול מתי יום ההולדת שלך?
למה?
בא לי לעשות משהו. נראה לי שאמשיך להיות חטטנית.
מתי זה?
ב־7 במאי.
אוף, פספסתי אותו.
רגע, אמרת 7 במאי?
כן, הוא חל בתאריך של דו־סאן.
יום ההולדת שלי.
אנחנו, בסאמסאן טק, פיתחנו את נונגיל
למען לקויי הראייה.
על ידי שילוב בין זיהוי תמונות לעיבוד קולי,
הוא הרבה יותר קל לשימוש.
אם חברת מי גרופ תממן את השירות הזה,
אנו סבורים כי זה יסייע בהעצמת התדמית הציבורית שלה.
אפשר לקבל כרטיס ביקור? -בטח. בבקשה.
אני אתייעץ עם הצוות ואעדכן אותך.
- רשימת צוותי אחריות תאגידית מי גרופ -
נונגיל לא עוסקת רק ברווחים.
בכוונתנו לפעול לטובת הכלל באמצעות סיוע לאנשים עם לקות ראייה.
מימון ההוצאה לפועל של השירות
ישפר במידה ניכרת את התדמית של וורלד אויל.
- וורלד אויל -
אבל אני כבר בלובי.
אין לך חמש דקות?
אני מבינה.
- רשימת צוותי אחריות תאגידית -
אז אולי בשבוע הבא?
גם בשבוע הבא לא יהיה לי זמן.
תשלחי לי את המידע במייל, בבקשה.
סלחי לי. את גברת לי היי־וון, במקרה?
כן, זאת אני. מי את?
אני סו דאל־מי, מנכ"לית סאמסאן טק, מי שמדברת איתך בטלפון.
אני מבינה.
אני מצטערת, משהו צץ ואני בדרך לגאפיונג עכשיו.
אה, באמת?
גם אני בדרך לשם.
אולי אצטרף אלייך ואעדכן אותך על השירות שלנו בדרך?
בואי נלך.
בסדר.
יונג־סיל, הפעל את נונגיל.
בסדר.
תנסי להראות את זה למצלמה.
השירות שלנו, נונגיל, התחיל בשאלה,
"מה אם כלבי נחייה יכלו לדבר?"
אה, בסדר.
סאמסאן טק עוסקת בטכנולוגיית זיהוי תמונות מראשית דרכה.
והטכנולוגיה הזו מתפקדת כעיניים של כלב נחייה.
יונג־סיל, מה זה?
יש שני שטרות של 10,000 וון וארבעה שטרות של 1,000 וון.
יש! זה הצליח! -זה נכון.
זה מדויק! -זה הצליח!
זה מדהים.
תודה רבה. אני אוהבת את זה.
באמצעות הטכנולוגיה שלנו, האפליקציה מזהה עצמים
ואומרת לך את התוצאה.
נונגיל מאפשרת לאנשים עם לקות ראייה לקרוא ספרים,
לעלות על האוטובוס הנכון
ולבדוק את התוקף של קרטון חלב
טרם קנייתו.
זה נשמע טריוויאלי,
אבל זה יכול להביא לשינוי של ממש.
תנסי להראות לו דברים אחרים. יונג־סיל יודע הכול.
תנסי משהו.
מה? אני?
יונג־סיל, מי האדם שיושב מולי?
גבר בשנות ה־20 לחייו שמרכיב משקפיים מזויפים למראה אופנתי.
מדויק. -הוא אומר את האמת.
זה מעליב. הוא לא היה חייב לרדת לפרטים.
המייסד של חברת הביטוח סונג'ו תמיד הדגיש
את החשיבות של יצירת חברה שווה לכולם.
נונגיל מגלמת בתוכה את הלך הרוח…
הגעת ליעד.
הגענו. לאן את הולכת?
לא רחוק מכאן.
בטוחה? -כן.
השירות שלכם נשמע נהדר,
אבל כבר הקצינו את התקציב השנתי שלנו.
לצערי לא נוכל לממן את נונגיל.
אה… הבנתי.
תשקלי את זה בשנה הבאה, בבקשה. -כמובן.
אני אכניס אותו לרשימה. זה נשמע כמו שירות נהדר.
תודה.
להתראות, מיס סו.
טוב. להתראות.
- נונגיל תוכנית עסקית -
- האן ג'י־פיונג -
היי, ג'י־פיונג. זאת היי־וון.
יש עמודי חשמל בכל פינה.
למה אין קליטה?
נראה לי שאני נכנסת יותר ויותר עמוק לתוך ההרים.
מה זה?
גללי פרות?
אוף.
לא ייאמן.
מה לעשות?
נו, באמת.
לעזאזל.
מר האן?
תיכנסי. -מה אתה עושה פה?
הייתה לי עבודה באזור. תיכנסי.
אבל…
הנעל שלי מלאה גללי פרות.
גללי פרות?
זה מסריח, נכון?
מה נעשה עם זה? -אוי, זה…
את יכולה לסובב אותה קצת? -תחזיק מאחור…
אוי ואבוי.
לא השתמשת בשקית לפסולת לא דליקה?
אה, השקית. אני כבר לא צריך אותה.
מה עשית פה בכלל?
אני…
אני בא לפה הרבה.
מה יש לעשות בגאפיונג?
יש מה לעשות. למשל…
- קלגוקסו צנוברים -
קלגוקסו עם צנוברים. אני מת על זה.
אני בא לאכול פה מדי שבוע. גאפיונג ידועה במנה הזאת.
לכי לישון. שמעתי שהיו לך הרבה לילות לבנים.
אני בסדר.
ממילא קשה לי להירדם במכוניות של אחרים.
בחייך. אני אסע בזהירות.
תנסי לישון קצת…
בצעירותי ניהלתי עסק כזה בעצמי.
נאלצתי להתחנן לכסף כל יום.
זה היה מורט עצבים.
- כיבוי מסך -
נרדמתי? אין מצב.
כן. ישנת כמו תינוקת
במכונית של מישהו אחר.
תנעלי את הסנדלים האלה. הנעליים שלך מלאות בגללי פרות.
תודה רבה.
זה ממש מביך.
אלוהים. תודה.
תנעלי אותם.
תודה.
אולי תוותרי על טכנולוגיית עיבוד הקול?
השילוב שלה עם זיהוי תמונות הוא מסובך ויקר.
יהיה קל יותר בלעדיה.
דו־סאן יצליח לעשות את זה.
וגם אני אצליח.
ידעתי שתגידי את זה.
חוץ מזה, יש לי טובה לבקש ממך.
בבקשה, אל תספר
לדו־סאן על זה.
אני רוצה שהוא יתמקד בעבודה ולא ידאג בגלל כסף.
זה ממש נוגע ללב.
בסדר. -אוי, לא.
להתראות.
לזה התכוונת? זה? -כן.
חברים, בואו נעשה את זה! -הינה זה בא!
לאן נעלמה הגומייה שלי?
דאל־מי הגיעה! -בואי!
בואי! -איפה היית?
ברוכה השבה.
מיס סו… מה?
הבדיקה האחרונה הלכה מצוין.
באמת? מה היה שיעור הזיהוי?
מעל 97 אחוז. כולם היו מרוצים.
איך הלך לך?
כולם התלהבו.
הייתי צריכה לקחת עוד כרטיסי ביקור. כולם ביקשו כרטיס.
ידעתי. מי לא יאהב את הרעיון הזה?
נכון. -עכשיו שכולם פה,
אני אפרסם את האפליקציה בחנות.
חכה! אולי נתערב על משהו?
צריך לנחש כמה הורדות יהיו לאפליקציה שלנו בשבוע.
סגור. המנצח מזמין את כולם לארוחה.
אתחיל בקטן ואנחש שמס' המשתמשים היומי יהיה 100.
אם אנצח, אקנה לכולם טנגסויוק.
בחייך. 100 זה מעט מדי.
אני אומרת 1,000.
אם אני אנצח, אקנה לכולם סמגיופסל.
אם מס' המשתמשים הוא 1,000, זה 30 מיליון. אם הוא 10,000, זה 300 מיליון.
בחייכם. תשאפו גבוה, חברים.
זה מעט מדי. אנחנו צריכים לשאוף ל־10,000 לפחות.
ככל שיש יותר משתמשים, כך העלות גבוהה יותר. מי ישקיע בזה?
לא, זה בסדר.
אנחנו נצליח.
כן, אנחנו נצליח! -אנחנו נצליח!
אחת, שתיים, שלוש!
צ'ול־סאן… -יונג־סאן…
אוף, זה אף פעם לא עובד.
אם מס' המשתמשים יעבור את ה־1,000, אני אזמין אתכם
לעשר שעות של קריוקי!
כן! -קדימה!
בואו נגרום לזה לעבוד.
רגע, שנעלה אותה לשוק העולמי?
האפליקציה שלנו תומכת באנגלית.
בחייך. לא נראה לך שזה מוקדם מדי?
למה? לא עולה כסף להעלות אותה.
תעשה את זה.
היא צודקת. החלום שלנו הוא להצליח בכל העולם. תעשה את זה.
בסדר. אני מעלה אותה.
קדימה! טוב.
- בחר קובץ להעלאה NOONGIL.APK -
- מעלה קובץ -
הינה זה בא! קריוקי! -תופים.
זה מעלה! -הינה זה בא.
אלוהים, בבקשה.
מס' המשתמשים חייב להיות נמוך מ־1,000.
אני יודעת שהבקשה שלי אנוכית.
אבל אני נואשת.
אנא, מס' המשתמשים של נונגיל
חייב להיות נמוך מ־1,000.
בבקשה.
היי, למה את מתפללת חזק כל כך?
זה סוד.
אלוהים.
אני בוטחת בך.
אמן.
אמן?
אמן.
סבתא, קתולים לא משתמשים בקמעות כדי לייעל את התפילות שלהם?
מה? תלכי לשמאן וזהו.
הלוואי שהיה לי.
לאן נעלם הקודן של הדלת? -הוא נשבר. החלפתי אותו.
היי, קחי את המפתח.
לא כיף להסתובב עם מפתחות.
למה לחזור אחורה?
מה? -טכנולוגיה היא דבר פרקטי ואדיר.
בואי נקנה עוד קודן לדלת.
אני לא אוהבת טכנולוגיה. אנשים מבוגרים מרגישים מרוחקים בגללה.
למה? תראי כמה היא נפלאה.
מה את עושה?
סאמסאן טק סוף סוף השיקו שירות.
איזה שירות? -זה נקרא נונגיל.
אפליקציה לאנשים עם לקות ראייה.
למה דווקא אנשים עם לקות ראייה?
חשבתי שאתם עובדים על בינה מלאכותית או משהו.
האפליקציה מבוססת על בינה מלאכותית.
זה היה רעיון של דו־סאן.
זה היה רעיון של דו־סאן? -כן.
באמצעות טכנולוגיית קול וזיהוי תמונות,
האפליקציה משמשת כעיניים לאנשים עם לקות ראייה.
מה? לא הרבה כתבו פידבק.
פידבק?
מה זה?
חוות הדעת של המשתמשים על האפליקציה.
הינה.
סבתא, תקראי ליונג־סיל ותשאלי שאלה.
כאן? -כן.
יונג־סיל.
מי האדם שעומד מולי?
אישה בשנות ה־20 לחייה. היא מחייכת.
נו? נכון שזה אדיר?
כן, זה אדיר.
יונג־סיל.
אתה יכול לקרוא לי את הפסוק הזה?
"התאנה חנטה פגיה,
והגפנים סמדר נתנו ריח.
קומי לך,
רעייתי יפתי, ולכי לך.
יונתי בחגווי הסלע,
בסתר המדרגה,
הראיני את מראייך,
השמיעיני את קולך,
כי קולך ערב
ומראך נאוה."
- ניתוח הורדות -
תפסיק לרענן את הדף.
זה לא ישנה את מספר ההורדות.
אני לא מאמין.
לא היו אפילו עשר הורדות.
צריך לשמוח אם מס' המשתמשים יגיע ל־20.
מעניין מה הבעיה.
זה ממש מעצבן.
את לא נראית עצבנית.
הכול קשור בשיווק.
היי.
נו? תרצו עזרה ממומחה בשיווק?
יש לך רעיונות?
אני תמיד יכול לחשוב על רעיון.
אז אין לו.
נכון. -בדיוק.
חברים, תתעודדו.
אני מזמינה לכולם עוף.
תתעודדו! בואו נלך לאכול עוף.
אני מזמינה. בואו.
נו, בואו.
לא נורא. אנחנו נצליח, נכון?
בואו נאכל עוף. על חשבוני.
בואו. עוף!
למה אתה בוכה? -בואו כבר.
תזמינו מה שבא לכם. -עד אז האמנתי
בוא. -שהתפילה שלי נענתה.
שלום!
אבל כרגיל, אלוהים ענה על תפילתי…
מה אתה עושה פה בשעה כזאת? -אני מחפש משהו.
היי. -שלום.
התמונה של דו־סאן ופארק צ'אן־הו. היא פה?
כן, למה אתה צריך אותה?
…בדרך משונה.
איפה התמונה?
הינה היא.
הינה זה.
טוב.
מה אתה עושה?
זה שיווק ויראלי.
בואו נשתה.
- שיווק ויראלי: טכניקת שיווק שמשתמשת ברשת חברתית -
- להפצת מידע על מוצר במהירות -
סליחה! עוף מטוגן חריף וקנקן בירה, בבקשה.
מייד מגיע.
הבירה מרירה היום.
למה? לי היא מתוקה.
בזמן שאכלנו עוף מטוגן…
יש עוד הורדה.
זה מדהים.
לא נורא. בואו נשתה.
אתה בוכה?
הבירה חריפה היום.
באופן בלתי נתפס, הייתה הורדה של האפליקציה שלנו…
- לוס אנג'לס -
- 2 הודעות חדשות מנאם צ'ון־הו -
- זוכר את התמונה הזו? -
- הילד כבר גדול והוא הקים חברת סטארט־אפ. -
"נונגיל"?
- נונגיל -
- תצוגה -
…בצד השני של העולם, בלוס אנג'לס,
על ידי אגדת הבייסבול, פארק צ'אן־הו.
וואו. הרוח ממש נעימה, לא?
סליחה. את יכולה לסגור את החלון?
דאל־מי, מצטער, אבל את יכולה לסגור את החלון?
למה? נעים, לא?
אבל… -בסדר.
אני אפתח ממש קצת.
ממש קצת. מרוצה?
יש ריח של קיץ.
מצטער.
אוי ואבוי.
היא שוב השתכרה ומרחה את האף שלה על החלון באוטובוס?
את יודעת על זה?
כמובן. כשהיא תתפכח,
היא תעשה סצנה ותגיד שמישהו צייר לה על הפנים.
באמת?
קח.
מה זה?
תזכיר לי איך קוראים לזה? נונגיל?
עשית עבודה מצוינת.
שמעתי שזה היה רעיון שלך.
טוב, כן.
השתמשתי באפליקציה וכתבתי הערות.
זה נקרא "פידבק", נכון?
הייתי צריך לספר לך קודם.
תודה.
אני מאמינה
שזה יעזור לי מאוד בעתיד.
לפני 15 שנה,
כשג'י־פיונג ואני התחלנו לכתוב את המכתבים,
החלטנו לכתוב בשמך אחרי שראינו תמונה שלך
בעיתון.
בעיתון? את מדברת על הכתבה על אולימפיאדת המתמטיקה?
בתמונה,
העיניים שלך היו כל כך טובות ונראית חכם מאוד.
לכן בחרנו בשם שלך.
מתברר שאני אכזבה גדולה, לא?
לא, מתברר שאתה מדהים. ממש מדהים.
אתה נפלא.
מי זה?
מי צייר שוב על הפנים שלי?
זה מתחיל. כדאי שתלך.
לבדוק מה איתה? -זה התחיל. לך הביתה.
אבל… -בדיוק כמו שאמרתי לך.
דו־סאן!
דו־סאן, קום.
מה? -אתה מופיע בטלוויזיה!
אני מופיע בטלוויזיה?
בוא כבר.
לפני הרבה שנים,
פגשתי ילד קטן ששמו נאם דו־סאן. -תדליק את הטלוויזיה.
מה זה? -קיבלתי הודעה
אתה רואה את זה? -שהילד כבר גדול
ושהוא הקים חברת סטארט־אפ.
צ'אן־הו? כן, אנחנו קרובים מאוד. -רציתי לעזור
הוא מדבר על זה עכשיו. -ליזם הצעיר…
האחיין שלי שלח הודעה לפארק צ'אן־הו.
יפה מצידו שהוא מתראיין והכול.
אני מקווה שהוא לא חושב שציפינו לזה.
באמצעות טכנולוגיית זיהוי תמונות,
מישהו מתקשר אליי. -האפליקציה אומרת למשתמש
מה היא רואה.
שלום, מר צ'ה. -לדוגמה, אם אשאל,
"יונג־סיל, מה נמצא מולי?" -כן, סאמסאן טק
שלושה אנשים שנושאים מצלמה. -זו החברה של דו־סאן.
ראית? -לא, זה עוד לא הופץ בציבור.
גם אני ניסיתי את האפליקציה. -אבל זה יקרה בקרוב, כנראה.
מה? לא צריך לקחת הלוואה כדי לקנות מהם מניות!
אני מקווה שהבחור הצעיר לא יאבד תקווה
וימשיך לנהל את החברה שלו בהצלחה רבה.
זו הסיבה לריאיון הזה.
מה? -גם אני ניסיתי את האפליקציה.
אני בטוח שהאפליקציה הזו תעניק תקווה חדשה
לאנשים עם לקות ראייה. -פארק צ'אן־הו? מה פתאום?
הוא מדבר על נונגיל? איך?
בהצלחה, סאמסאן טק! בהצלחה, נאם דו־סאן!
איך זה שפארק צ'אן־הו…
יש! -יש!
אנחנו סאמסאן טק! יצרנו את נונגיל!
תודה!
מס' המשתמשים הגיע ל־10,000!
כל הכבוד, מיס סו.
יש!
מזל שהפצנו אותה בשוק העולמי. יש 5,000 הורדות בהודו.
בקצב הזה, מס' המשתמשים יגיע ל־30,000.
אם מס' המשתמשים יהיה 30,000,
זה יעלה מיליארד וון בשנה.
בואו! אני מזמין אתכם לעשר שעות של קריוקי.
טוב, בואו נלך! -בואי.
טוב, בואו נלך! -בואו, חברים!
תודה!
הלו? -זה מר נאם דו־סאן?
כן, זה אני. -אני מתקשר מתחנת משטרת יאנגג'ין.
מה?
תחנת משטרה?
"אני לא צוחקת
אני לא צועדת
בזיכרונות שלך
אני בוכה ומחכה לך…"
למה דווקא השיר הזה ביום שמח כל כך?
סוג של אירוניה?
פרדוקס?
"היינו כה מאושרים
מאז שעזבת, הלב שלי…"
טוב…
כדאי לנו לשיר דואט?
מה עם "ניג'וס"? "אל תחזור מאוחר…"
בואי נשיר דואט.
"האפלה שוב מוצאת דרכה אליי…"
המנוי אינו זמין כעת.
למה דו־סאן לא עונה?
הוגשה נגדך תלונה בגין נזק לרכוש ואיום
על ידי וון דו־ג'ונג, יו"ר מורנינג גרופ.
בסדר. -הנזק מועט.
תגיע להסדר עם התובע, והתלונה תבוטל.
זה אפשרי מבחינתך?
מה אם לא נגיע להסכמה?
התיק יועבר לחטיבת התביעות.
בתרחיש הגרוע ביותר תעמוד למשפט.
זה יהיה חתיכת כאב ראש.
מעלית יורדת למטה. קומה ראשונה.
דלתות נסגרות.
- צוותי אחריות תאגידית -
מה לעשות?
אני לא רוצה לבקש עזרה ממורנינג גרופ.
כדאי לוותר על נונגיל וזהו?
מה קרה? ניסינו לתפוס אותך כל היום.
איפה היית?
היו לי סידורים.
מה זה?
זו מחברת עם פידבק על נונגיל.
היא רוצה לתת לך אותה.
באמת? לי?
זה כל כך מפורט.
הכתב שלה מזכיר לי את סבתא שלי.
אז היא לא התעוורה לחלוטין, אבל יש לה ליקוי ראייה?
אה, היא מתעוורת בהדרגה.
זה מסב לי גאווה גדולה.
מי האישה הזו? אני אשמח לפגוש אותה.
דאל־מי.
אני צריך לספר לך משהו לא פשוט.
מסכנה סבתא…
סבתא…
תודה, דו־סאן.
על מה?
על הכול.
על שפיתחת את נונגיל
וגם
שסיפרת לי את האמת
לפני שיהיה מאוחר מדי.
למה אני לא מצליחה להפסיק לבכות?
דאל־מי.
סבתא שלך אמרה
שהיא רוצה לראות את החיוך היפה שלך
לעוד הרבה זמן.
אז תחייכי.
רואים שבכיתי?
כן, קצת.
בעצם, הרבה.
באמת? -כן.
זה לא טוב.
אני לא רוצה שיראו.
מה לעשות? אני על הפנים.
בסדר? -כן.
גם כאן.
כאן? -כן.
היי, הגעת. אכלת ארוחת ערב?
כן. תני לי. אני אקצוץ לך ציפורניים.
עזבי. אני יכולה לעשות את זה.
תני לי. אני אעשה את זה.
מה זה? זה נראה נורא.
סבתא.
אני אעבוד קשה על נונגיל.
מה?
אני אעבוד קשה
כדי…
להקל עלייך כמה שיותר.
אני מבטיחה.
דאל־מי.
רק היום…
תני לי לבכות רק היום.
ממחר, אני אחייך כל הזמן.
אז…
האף שלך מטפטף.
אוי ואבוי. מתוקה שלי.
- תעבירו את זה הלאה! אנחנו תומכים בחלומות של הצעירים שלנו -
מעניין
אם היו"ר וון הגיע.
הוא בטח בחדר ההמתנה.
"היו"ר וון"? למה הוא זוכה לנימוס כזה ממך?
אני צריכה לגרד מהרצפה
את שארית הכבוד שנותרה לי כלפיו.
נראה לך שאוכל לפגוש אותו? -אני בספק.
הוא בטח הגיש צו הרחקה אחרי הסצנה שלכם.
תוכלי להתלוות אליי?
הוא בטח ייתן לך להיכנס.
אני? למה לי?
כי…
אני הולכת לאבא שלך
כדי להתחנן שיסלח לנו.
"להתחנן"?
מה קרה לך?
אין לך טיפת גאווה?
אני עומדת על סף תהום.
הגאווה שלי לא מזיזה לי.
קחי אותי אליו.
תראי אותי עושה צחוק מעצמי.
בואי אחריי.
מזמן לא הייתי פה. אני רוצה לפגוש את אבי.
תיכנסי, בבקשה.
אני יכולה לעשות את זה.
דו־סאן.
דאל־מי.
נהדר. את רוצה להתחנן לידו?
מה אתה עושה?
נראה שהיא לא יודעת.
הגשתי נגדו תלונה על נזק לרכוש ואיומים.
אם לא נגיע להסדר, יוגש נגדו כתב אישום. מה כבר יש לו לעשות?
הוא חייב להתחנן.
מיס סו, מה את עושה פה?
אני רוצה לבקש ממורנינג גרופ
לספק מימון אחריות תאגידית לשירות שלנו, נונגיל.
אלוהים.
באמת אין לך בושה.
רק רגע.
בסדר. מימון אחריות תאגידית?
אני אשקול את זה.
אבא.
אם תרדו על הברכיים ותתחננו.
אבא.
אני אשמח ללמד את היזמים הצעירים האלה
שאין מקום לגבורה בעולם הזה. כפי שאת כבר יודעת.
ככה הם ילמדו מה קורה
למי שאין לו גרוש על התחת והוא מרשה לעצמו להתחצף, נכון?
לעולם אין לדעת מה צופן העתיד.
נכון. אין לדעת מה צופן העתיד.
לכן חשוב להיות מוכנים לקראתו.
אני לא בקיא בטכנולוגיה.
אם תסלחו לי… -אתה הולך, אדוני?
תטפל בהם היטב. שמתי עליהם עין מאז ההאקתון.
לפי ההצעה רואים שאתם מוכשרים.
יש לך פגישה עם מר וון?
תקליטי את הפגישה, ליתר ביטחון.
תעברו במשרד שלי אחר כך.
שתהיה לכם פגישה נעימה.
- הקלטה -
בואו נשב.
אז את האחות הקטנה של אין־ג'ה?
כן. -אני גדול יותר מאין־ג'ה,
אז אתייחס אלייך כאל אחותי הקטנה ואדבר בחופשיות.
אני יודע שבאתם הנה עם ציפיות גדולות.
אבל תזרקו אותן לפח.
כבר יש לנו מהנדסים.
אנחנו צריכים עובדים זמניים לעבודה פשוטה.
זו הסיבה שזימנו אתכם.
הקלטת את זה?
יש עוד. תמשיך להקשיב.
אולי זה נראה כמו עבודת כפיים, אבל זה יהיה ניסיון טוב.
מה מיוחד כל כך בנעורים? התשוקה שלכם!
אנחנו רוצים לקנות את התשוקה שלכם.
הבטחתם לשלם 50 מיליון וון על הפתרון לבדו.
נכנסתי לאתר שלכם, והוא נראה די ריק.
אתם יכולים להוסיף את הלוגו שלנו. "שותף אסטרטגי של מורנינג גרופ".
זה עדיף עשרות מונים על 50 מיליון וון.
יש בחוץ המון אנשים צעירים.
הודות לנושא המרתק, יש גם עיתונאים.
כשהם ישמעו על זה, הם יפרסמו ערמות של כתבות מעניינות.
"היו"ר וון דו־ג'ונג, תומך גדול בחלומות של צעירים,
מתברר כנצלן של צעירים."
כותרת קטלנית, לא?
נו? את הולכת לתת את זה לעיתונאים?
עיתונאים מסוגלים להרוס תדמית של חברה.
וצריך להשקיע הרבה זמן וכסף כדי לשקם אותה.
זאת הזדמנות מושלמת
להשתמש בתקציב של מורנינג גרופ, לא?
את סוחטת אותי?
בוא נקרא לזה משא ומתן. זה נשמע טוב יותר.
יצאת מדעתך?
אם ברצונך להציל את החברה שלך,
תממן את נונגיל עם התקציב של אחריות תאגידית.
חתיכת כלבה תחמנית…
אל תעז לעשות כלום.
כמו כן,
תגיע להסדר עם דו־סאן.
- תעבירו את זה הלאה -
עמק הסיליקון ידוע בתרבות "תעביר את זה הלאה" שלו.
המטרה היא שיזמים מצליחים
יעזרו ליזמים צעירים ללא תנאים.
בתור יזם מצליח,
אני רוצה להגשים היום את מהות "תעביר את זה הלאה".
התקציב השנתי לאחריות תאגידית של מורנינג גרופ
יוענק לנונגיל של סאמסאן טק מתוכנית ההתמחות ה־12 של סנד בוקס.
בכוונתנו לתמוך בנונגיל,
חבר לדרך של אנשים עם לקות ראייה,
כמיטב יכולתנו.
נהדר!
- תעבירו את זה הלאה! -
יפה!
טוב…
מה זה? -משלוח של קלגוקסו צנוברים מגאפיונג.
הם אמרו שאין להם משלוחים, אבל התעקשתי.
אני מקווה שזה טעים. -למה…
אתה נוסע עד גאפיונג בשביל זה.
זו מתנה ממני כאות תודה על העזרה להשיג מימון לנונגיל
וגם מתנת יום הולדת מאוחרת.
הינה. כתבתי את ההוראות.
בסדר.
להתראות. -חכי, מיס סו.
טוב… בבקשה.
ערכתי את התוכנית העסקית שלכם.
אתם צריכים להתכונן לדמו דיי.
תודה.
אני זזה. בתיאבון.
כן, תודה. זה בטוח טעים.
תודה.
אני צריך לבשל את זה בעצמי?
וואו, ההערות ממש מפורטות.
יש לו כתב יפה.
הכתב הזה… הוא מוכר לי.
הכתב שלו דומה לכתב של דו־סאן.
כן, הוא חל בתאריך של דו־סאן.
יום ההולדת שלי.
כתב יד זהה
ויום הולדת באותו יום?
איך זה יכול להיות?
- לבשל אטריות במים רותחים במשך 2 דקות -
אין פה צנוברים,
אבל יש לזה טעם של צנוברים.
זה…
אלוהים.
- תודה מיוחדת לבאה היי־סון -
אני שמח שנתקלתי בך.
תן את זה למיס סו.
מה זה עושה אצלך? -מצאתי את זה כשניקיתי את המכונית.
דאל־מי הייתה במכונית שלך?
כן.
למה? -טוב…
היא ביקשה שלא אספר לך.
להתראות.
אוי, הידיים שלך. תיזהר. ביי.
אני שמח שנתקלתי בך. תן את זה למיס סו.
מה זה עושה אצלך? -מצאתי את זה כשניקיתי את המכונית.
בטוח שזה של דאל־מי ולא של מישהי אחרת?
מה?
זה לא של מישהי אחרת.
אף פעם לא הייתה לך חברה? -מה זה עניינך?
אתה גר קרוב. תשקול להתנייד על אופניים.
כדי לשמור על הסביבה ועל הבריאות שלך, בסדר?
ביי.
מה?
היי…
לעזאזל.
הוא כזה מעצבן.
אני אוהבת אותו כל כך…
וזה מפחיד אותי.
יש לי רק דבר אחד והוא כל העולם שלי.
אתה לוקח את זה ממני? -אז בוא נתחלף.
היי, מה עובר עליך? -אני כל הזמן מאכזב אותך,
זה הורג אותי מבפנים, אבא.
אל תברח.
אתה הכוכב ההוא… שהוא גדול בהרבה מהירח.
אני לא מפסיק לחשוב עליה. אני רוצה אותה וזה לא הוגן.
למה שיקרת לי?
לא רציתי שתבכי.
לא רציתי שתבכי… כמו עכשיו.
תרגום כתוביות: מיכל יצחקי